TUSI VEA KI MOSES. 


waina eu soso e ki 


GENESIS. 


Matele 1. 


1 Ragi ni naatulakeana Supe e 
dawona ki nakoroatelagi go mara- 

2 mana. Go maramana e pinovinoi 
go e palo, go namaligo e doko 
narae ni epua: go Naata ni Supe 
e darakovakovagoro narae ni noai 

3 maga. Go Supe e noa, Namarama 
ega vakilina: go namarama e pa- 

4 kilina. Go Supe e punusi namarama, 
naga e pia: go Supe e dapotae 

5 namarama padua ki namaligo. Go 
Supe e soso namarama ki Aleati, go 
namaligo e soso e ki Pogi. Go ragi 
melu e doko go malipogi e doko, 
naaleatia sikai. 

6 Go Supe e noa, Namalopa sikai 
ega toko maleoputo ni noai maga, 
go ega tapotae noai maga padua ki 

7 noai maga. Go Supe e mari nama- 
lopa, po dapotae noai maga waina 
eu doko etano ni namalopa padua 
ki noai maga waina eu doko elagi 
ni namalopa: go e dapala nogoe. 

8 Go Supe e soso namalopa ki Na- 
koroatelagi. Go ragi melu e doko 
go malipogi e doko, naaleatia kerua. 

9 Go Supe e noa, Noai maga ni 
etano ni nakoroatelagi euga vei tea 
saisaikiana paki tokora sikai maau, 
go tea garagara ega vakilina: go e 

10 dapala nogoe. Go Supe e soso tea 
garagara ki Navanua, go nasaisai- 


kiana ki noai maga e soso e ki 
Natasi maga: go Supe e punusi naga 

e Pia. Go Supe e noa, Navanua 11 
ega sai ki namenau, nataputea waina 

e pitua ki napatina, go nakau ni 
nawa waina e dau ki nawana visara- 
sara, waina napatina e doko napa- 
launa, elagi ni navanua: go e dapala 
nogoe. Go navanua e sai ki name- 12 
nau, nataputea waina e pitua ki 
napatina visarasara, go nakau waina 

e dau ki nawana, waina napatina e 
doko napalauna, e pisarasara; go 
Supe e punusi naga e pia. Go ragi 13 
melu e doko go malipogi e doko, 
naaleatia ketolu. 

Go Supe e noa, Nasulu maga 14 
euga toko namalopa ni nakoroatelagi 
naga euga tapotae aleati padua ki 
pogi, go euga vei navaivaiana maga, 
go ragi maga, go naaleatia maga, 
go natau maga: Go euga vei nasulu 15 
maga namalopa ni nakoroatelagi naga 
euga maramalagati maramana: go e 
dapala nogoe. Go Supe e maril6 
nasulu warua dua; nasulu waina e 
parua liu naga ega maraki aleati, go 
nasulu waina e parua rua naga ega 
maraki pogi: go e mari masoe maga. 
Go Supe e lawo ki da namalopa 17 
ni nakoroatelagi naga euga mara- 
malagati maramana, Go naga euga 18 
maramara dapau aleati go pogi, go 
naga euga tapotae namarama padua 


2 GENESIS 1, 2. 





ki namaligo: go Supe e punusi naga 
19e pia. Go ragi melu e doko go 
malipogi e doko, naaleatia kevati. 
20 Go Supe e noa, Noai maga euga 
vura ki navata ni nalo varivari maga 
waina eu mauri, go manu maga 
euga tiri elagi ni maramana narae 
21 ni namalopa ni nakoroatelagi. Go 
Supe e dawona ki nalo warua maga 
ni natasi, go sara nalo mauri visara- 
sara waina eu kakaravi, waina noai 
maga eu dape ra eu laapa, go sara 
manu visarasara waina eu pilake 
nalivaruda: go Supe e punusi naga 
22e pia. Go Supe e pasa mata ki 
da, po naga, Kuga vavakawora, po 
laapa, po mari noai maga ni natasi 
euga vura, go manu euga laapa 
23 navanua. Go ragi melu e doko go 
malipogi e doko, naaleatia kelima. 
24 Go Supe e noa, Navanua ega 
tape nalo mauri visarasara maga, 
katel maga, go tea kakaravi maga, 
go nalo mila visarasara maga ni 
25 navanua: go e dapala nogoe. Go 
Supe e mari nalo mila visarasara 
maga ni navanua, go katel visarasara 
maga, go sara nalo visarasara waina 
eu kakaravi natano: go Supe e punusi 
26 naga e pia. Go Supe e noa, Tuga 
mari naatamoli euga vei nunugida, 
euga takiusi gida: go euga maramara 
dapau naika maga ni natasi, go manu 
maga ni namalopa, go katel maga, 
go navanua mamau, go sara nalo 
kakaravi waina eu kakaravi navanua. 
27Go Supe e dawona ki naatamoli e 
pei nununa, e dawona ki nia e pei 
nunu ni Supe; e dawona ki da ero 
28 pei naanoai go nagoroi. Go Supe 
e pasa mata ki da: go Supe e noa 
ki da, e naga, Koroga vavakawora, 
po laapa, po mari navanua ega vura, 
po marimatua ki nia; go koroga 
maramara dapau naika maga ni na- 
tasi, go manu maga ni namalopa, 


go sara nalo mauri waina eu kaka- 
ravi navanua. Go Supe e noa, Pa 29 
leo, a po dua mu sara nataputea 
waina e pitua ki napatina, waina 

e doko narae ni navanua mamau, 
go sara nakau waina nawa ni nakau 

e doko asa waina e pitua ki napa- 
tina; ega vei navinaga animu: Go30 
sara nalo tuavati ni navanua, go 
sara manu ni namalopa, go sara 
nalo waina eu kakaravi navanua, 
waina naatana mauri e doko ara, 

a po dua ra sara nataputea malakesa 
ega vei navinaga adeada: go e dapala 
nogoe. Go Supe e punusi sara31 
naleo waina e mari sua ra, go pa 
leo, eu pia lua. Go ragi melu e 
doko go malipogi e doko, naaleatia 
kelatesa. 


Matele 2. 


Go nakoroatelagi go maramana 1 
ero pei tea marisuaana, go tagona 


mamau puti kakada. Go naaleatia 2 
kelarua Supe e mari sua nawosiana 
aneana waina e mari a, go e maro- 
maro naaleatia kelarua ki nawosiana 
aneana mamau puti waina e mari a. 
Go Supe e pasa mata ki naaleatia 3 
kelarua, po dapugoro e: nalakena 

e maromaro asa ki nawosiana aneana 
mamau puti waina e dawona ki da 
po mari ra. 

Tea maga waia eu pei navakili- 4 
naana maga ni nakoroatelagi go 
maramana ragi waina ero pei tea 
tawonakiana, naaleatia waina Yeho- 
vah Supe e mari maramana go 
nakoroatelagi. Go te nakau seara 5 
ni namalasi e ko da doko navanua 
mau, go te nataputea seara ni nama- 
lasi e ko da pisou mau: nalakena 
Yehovah Supe e ko da mari usa e 
powo navanua mau, go naatamoli 
sikai waina ega kili natano e ko 
da doko mau, Ma namawu sikai e 6 


GENESIS 

sake melu dua ki maramana pano, 
po pue narae ni natano mamau. 

7 Go Yehovah Supe e mari dawona 
ki namotamota seara ni natano e 
pei naatamoli, po marodua nagisuna 
namerona ni namauriana, go naata- 

8 moli e po pei naatana mauri. Go 
Yehovah Supe e lawo roara sikai 
Eden taleva ni elo sake kakana; go 
tokora wanogoe e doropusi naata- 

9 moli asa waina e mari a. Go sara 
nakau waina eu pei tea lomatakiana, 
go waina eu pia ki navinaga, Yehovah 
Supe e mari ra eu ulua pae natano; 
nakau ni namauriana ma maleoputo 
ni roara, go nakau ni naataeana ni 

10 nawiaana go ni nasaana. Go noaisara 
sikai e sara pae Eden naga ega vue 
roara; go e pei tea wasiana pae 
tokora wanogoe, po pei arana pati. 

11 Nagisa ni tea vea Pishon: nae e 
pei tea waina e dalivirigoro navanua 
mamau ni Havilah, tokora waina 

12kold e doko asa; Go kold ni navanua 
wanogoe e pia: bedelium e doko 

13 asa go vatu natapalakisi. Go nagisa 
ni noai kerua Cihon: nae e pei tea 
waina e dalivirigoro navanua mamau 

14ni Kush. Go nagisa ni noaisara 
ketolu Hiddekel: nae e pei tea 
waina e pae narae ni Assiria pano. 
Go noaisara kevati e pei Eufrates. 

15Go Yehovah Supe e piragi naata- 
moli po doropusi a roara ni Eden, 
naga ega wosiwosi asa po pavaigoro 
l6e. Go Yehovah Supe e dipaki 
naatamoli, po naga, Sara nakau ni 

17 roara, pa to gani a: Ma nakau ni 
naataeana ni nawiaana go ni nasaana, 
pa ta gani a mau: nalakena naaleatia 
waina ku pe kani a ku pe wo mate 
lomau. 

18 Go Yehovah Supe e noa, E da 
pia mau naga naatamoli ega sikina 
doko; aga wo maneana mari tea 
silae sikai, waina ega wo patakana. 


Go Yehovah Supe e mari dawona 19 
ki natano seara kakana e pei sara 
nalo tuavati ni namalasi, go sara 
manu ni namalopa; po piragi ra 
umai punusi naatamoli, naga ega 
vunusi tea waina nae ega soso ra 
asa: go tea waina naatamoli e soso 
sara nalo mauri asa, tea wanogoe 
e pei nagisada. Go naatamoli e20 
salagisa ni sara katel, go ni sara 
manu ni namalopa, go ni sara nalo 
mila ni namalasi, ma tea silae agi 
naatamoli waina e patakana e da 


pei tea vapaiana mau. Go Yehovah 21 


Supe e mari namaturuana warua 
sikai e dowo naatamoli go e 
maturu; go e dape vidina sikai 
kakada, po mari ponoti napokasina 

e doko oli a: Go vidina waina 22 
Yehovah Supe e dape a melu naata- 
moli, e davagi a e pei nagoroi sikai, 
po piragi a umai punusi naatamoli. 
Go naatamoli e noa, Sala waia tea 23 
waia e pei navatu ni navatugu maga, 
go napokasi ni napokasigu: ega wo 
pei tea sosoana ki Nagoroi, nalakena 

e pei tea tapeana melu Naanoai. 
Nalakena tea wanogoe naanoai ega 24 
toropusi tamana go pilana, go ega 
vuluti anagoroi: go eroga wo pei 
napokasi sikai maau. Go ero dua25 
malamala, naatamoli go anagoroi, go 
ero da maliere mau. 


Matele 3. 


Go maata e mari manumatua liu 1 
sara nalo mila ni namalasi waina 
Yehovah Supe e mari ra. Go e 
noa ki nagoroi, e naga, Supe e po 
noa naga, Koroga ta gani sara nakau 
ni roara kite? Go nagoroi e noa 2 
ki maata, e naga, Nawa ni nakau 
maga ni roara aroga kani a: Ma 3 
nawa ni nakau waina e doko maleo- 
puto ni roara, Supe e po noa, 
Koroga ta gani a mau, go koroga 

ta kisidogo e mau, koro pe mate. 
4 Go maata e noa ki nagoroi, e naga, 
Koroga wo da mate lomau mau: 
5 Nalakena Supe e atae naga naaleatia 
waina koro pe kani a, namatamu 
ero pe wo pei tea wolagatiana, go 
koro pe wo dakiusi Supe, koro pe 
6 wo atae nawiaana go nasaana. Go 
ragi waina nagoroi e punusi naga 
nakau wanogoe e pia ki navinaga, 
go naga e pei tea lomatakiana, go 
naga e pei nakau masauana raki 
namanumatuaana, e dape nawana 
seara, po ganikani; go e dua anawota 
waina e sikoti a, go nae e ganikani. 
7 Go namata ni nara dua ero pei tea 
wolagatiana, go ero atae naga ero 
malamala; go ero duri saisai ki naulu 
ni napuliva, po dumada madeada 
8 mari namasere maga. Go ero dogo 
nadaleo ni Yehovah Supe e surata 
roara nasau ni naaleatia: go naata- 
moli go anagoroi ero dokoloku padua 
ki narae ni Yehovah Supe maleoputo 
9 ni nakau maga ni roara. Go Yehovah 
Supe e pioso paki naatamoli, po 
lOnoa ki nia, e naga, Nigo wai? Go 
e naga, A dogo nadaleoma roara, 
go a mataku, nalakena a malamala, 
11go a dokoloku. Go e naga, Sei e 
noakisai ko naga ku malamala? Nigo 
ku po gani nakau waina a dipagoro 
ko asa, naga pa ta gani a mau kite? 
12 Go naatamoli e noa, Nagoroi waina 
ku pitua ki nia naga ega sikoti au 
doko, nae e dua au nakau wanogoe, 
13 go a ganikani. Go Yehovah Supe 
e noa ki nagoroi, e naga, Nasava 
waia ku po mari a? Go nagoroi e 
noa, Maata e surue au, go a ganikani. 
14 Go Yehovah Supe e noa ki maata, 
e naga, Nalakena ku po mari tea 
waia, ku pei tea vasasakiana warua 
liu sara katel, go sara nalo mila ni 
namalasi, pa wo soka ki napelema, 
go pa wo gani namotamota sara 








naaleatia ni namauriana anigo: Go15 
aga wo lawo ki navivilosiana nama- 
wota kakamu ma nagoroi, go nama- 
wota ni naworama go ni naworana: 
nae ega wo papua napauma go nigo 
pa wo kati namago ni natuana. El6 
noa ki nagoroi, e naga, Aga wo 
mari narogokitesaana anigo go na- 
tienaana anigo eroga wo laapa, pa 
wo dape piakiki maga pilake narogo- 
kitesaana, go namasauana anigo ega 
wo paki amawota, go nae ega wo 
maramara dapau ko. Go e noa ki17 
Adam, e naga, Nalakena ku po dogo 
parati ki nadaleo ni amagoroi, po 
gani nakau waina a dipagoro ko 
asa, po noa, Pa ta gani a mau: 
natano e pei tea vasasakiana nalakena 
nigo; pa wo posiwosi asa raki naka- 
niana sara naaleatia ni namauriana 
anigo; Go ega wo manigo dape tea 18 
vivitipa maga go tea makalikali maga; 
go pa wo gani nataputea ni namalasi; 
Pa wo gani navinaga pilake natoro- 19 
toroana ni naraema, pa pa pa wo 
liliu paki natano; waina ku pei tea 
tapeana melu asa umai: nalakena 
ku pei namotamota, go pa wo liliu 
paki namotamota. Go naatamoli20 
e soso nagisa ni anagoroi ki Havah; 
nalakena e pei pila ni tea mauri 
mamau puti. Go Yehovah Supe e 21 
magi Adam go anagoroi mari sugoro 
maga ni nawili, po sugoro ra asa. 
Go Yehovah Supe e noa, Pa leo, 22 
naatamoli e po dakiusi gida sikai, 
e atae nawiaana go nasaana; go ragi 
waia, e pe sai ki namelearuna po 
moro dape nakau ni namauriana, 
po ganikani, po mauri pa pa e pe 
tu du po du mau du: Go Yehovah 23 
Supe e dipaki lua e melu dua ki 
roara ni Eden, naga ega kili natano 
waina e pei tea tapeana melu asa 
umai. Go e kopasi naatamoli paki 24 
etaku; go e mari Kerub maga eu 


GENESIS 3 


doko taleva ni elo sake ni roara 
ni Eden, go lova sikai ni mena ni 
nakapu, waina e do dumana doa 
e naga ega vavaigoro napua ni nakau 
ni namauriana. 

